CELEX: 32014D0050
Language: lt
Date: 1390176000000
Title: 2014/50/ES: 2014 m. sausio 20 d. Tarybos sprendimas dėl Europos bendrijos ir Rusijos Federacijos Vyriausybės mokslinio ir technologinio bendradarbiavimo susitarimo atnaujinimo

1.2.2014   
            
            
               LT
            
            
               Europos Sąjungos oficialusis leidinys
            
            
               L 32/1
            
         
      TARYBOS SPRENDIMAS
   
   2014 m. sausio 20 d.
   dėl Europos bendrijos ir Rusijos Federacijos Vyriausybės mokslinio ir technologinio bendradarbiavimo susitarimo atnaujinimo
   (2014/50/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:
   
               (1)
            
            
               Sprendimu 2000/742/EB (2) Taryba patvirtino Europos bendrijos ir Rusijos Federacijos Vyriausybės mokslinio ir techninio bendradarbiavimo susitarimo (Susitarimas) sudarymą;
            
         
               (2)
            
            
               Susitarimo 12 straipsnio b punkte nustatyta, kad Susitarimas atnaujinamas bendru Šalių susitarimu papildomiems penkerių metų laikotarpiams. Sprendimu 2009/313/EB (3) Taryba pastarąjį kartą patvirtino Susitarimo atnaujinimą papildomam penkerių metų laikotarpiui;
            
         
               (3)
            
            
               atlikus bendrą Susitarimo peržiūrą, abi Šalys atkreipė dėmesį į nepriklausomų ekspertų rekomendaciją, kad dabartinis Susitarimas turėtų būti atnaujintas dar penkeriems metams;
            
         
               (4)
            
            
               Susitarimo šalių manymu, Susitarimo atnaujinimas atitiktų abiejų Šalių interesus;
            
         
               (5)
            
            
               atnaujinto Susitarimo turinys bus toks pats, kaip ir dabartinio Susitarimo, kuris baigia galioti 2014 m. vasario 20 d.;
            
         
               (6)
            
            
               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas;
            
         
               (7)
            
            
               Susitarimo atnaujinimas turėtų būti patvirtintas Sąjungos vardu,
            
         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Europos bendrijos ir Rusijos Federacijos Vyriausybės mokslinio ir technologinio bendradarbiavimo susitarimo atnaujinimas papildomam penkerių metų laikotarpiui.
   2 straipsnis
   Tarybos pirmininkas Sąjungos vardu praneša Rusijos Federacijos Vyriausybei, kad Sąjunga baigė Susitarimo atnaujinimui būtinas vidaus procedūras pagal Susitarimo 12 straipsnio b punktą.
   3 straipsnis
   Tarybos pirmininkas Sąjungos vardu pateikia šį pranešimą:
   
      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė ir nuo tos dienos naudojasi visomis Europos bendrijos teisėmis ir perima visas jos pareigas. Todėl nuorodos į „Europos bendriją“ Susitarimo tekste, atitinkamai skaitomos kaip nuorodos į „Europos Sąjungą“.“
   
   4 straipsnis
   Šis sprendimas įsigalioja jo priėmimo dieną.
   
      Priimta Briuselyje 2014 m. sausio 20 d.
      
         
            Tarybos vardu
         
         
            Pirmininkė
         
         C. ASHTON
         
      
   
   
      (1)  Dar nepaskelbta Oficialiajame leidinyje.
   
      (2)  2000 m. lapkričio 16 d. Tarybos sprendimas 2000/742/EB dėl Europos Bendrijų ir Rusijos Federacijos Vyriausybės mokslinio ir techninio bendradarbiavimo susitarimo sudarymo (OL L 299, 2000 11 28, p. 14).
   
      (3)  2009 m. kovo 30 d. Tarybos sprendimas 2009/313/EB dėl Europos bendrijos ir Rusijos Federacijos Vyriausybės mokslinio ir technologinio bendradarbiavimo susitarimo atnaujinimo (OL L 92, 2009 4 4, p. 3).